ངས་དམག་དཔུང་ཁྲིད་དེ་འོས་ལངས་
བྱས་པའི་རྒྱུད་རིམ།
སྡེ་དགེ་སྐལ་བཟང་དབང་འདུས།
སྤྱི་ལོ་ 1943 ལོ་གཡུ་ཐོག་བཀྲ་ཤིས་དོན་གྲུབ་ངོ་ལས་མདོ་སྨད་སྤྱི་ཁྱབ་ཏུ་་
སྐྱོད་སྐབས་ང་རང་ཡང་མདོ་སྤྱིའི་ལས་བྱ་རིམ་བཞིའི་ལས་ཚབ་ཏུ་བསྐོ་གཞག་་་
བྱས་བྱུང་། སྐབས་དེར་མདོ་སྨད་ཁུལ་ས་སྲུང་དུ་བོད་དམག་ག་དང་། ཉ་དང་།
ཏ་དང་། ཐ་དང་བཅས་དམག་སྒར་ཁག་ལྔའི་ཐོག་མདོ་སྤྱིའི་སྐུ་སྲུང་ཁ་དང་་་་
བརྒྱ་ཁག་གཅིག་བཅས་ཡོད། སྤྱི་ལོ་ 1946 ལོའི་ལོ་མཇུག་ཏུ་ཏ་དང་མདའ་་་་་་
དཔོན་ར་ས་རྒྱ་རྒན་པ་འཕོས་ཚབ་ཏུ། དེ་སྔའི་བོད་ས་གནས་སྲིད་གཞུང་་་་་་
བཀའ་ཤག་གིས་མདོ་སྤྱི་གཡུ་ཐོག་པར་བཀོད་རྒྱ་བཏང་དོན། མདོ་སྤྱིས་བཀའ་
ཕབ་པ་ལྟར་ང་ལ་ཏ་དང་མདའ་དཔོན་གསར་དུ་བསྐོ་གཞག་དང་འབྲེལ་གསར་
མཇལ་སྙན་ཐོག་ནས་འཕྲལ་ཞུ་དགོས་པའི་བཀའ་བསྒྱུར་ཕེབས་བྱུང་། དེ་དུས་
ངས་ས་གནས་སྲིད་གཞུང་ལ་སྙན་ཐོག་ནས་མདའ་དཔོན་གྱི་གསར་མཇལ
...
མཇལ་དར་ཕུལ་བ་དང་། མདོ་སྤྱིར་གསར་མཇལ་ཞུས་ཐོག་སྐབས་དེར་ཏ་དང་
དམག་སྒར་བྲག་གཡབ་ཁུལ་ས་སྲུང་དུ་ཡོད་མུས་སར་ལས་འགན་རྩིས་ལེན་དུ་་་
རྡོག་ཐོན་བྱས་པ་ཡིན།
• 73.

སྨར་ཁམས་སུ་ས་སྲུང་དུ་སྐྱོད་པ།
ང་རང་བྲག་གཡབ་ས་སྲུང་གི་ལས་འགན་འཁུར་མུས་སུ་མདོ་སྤྱི་གཡུ་ཐོག་
པས་བཀའ་རྒྱ་ཞིག་བཏང་འདུག་པའི་ནང་“སྨར་ཁམས་ས་སྲུང་ཉ་དང་མདའ་་
དཔོན་བྱ་རིག་པ་ཆབ་མདོ་ས་སྲུང་དུ་བསྐོང་ཚབ་ཁྱོད་རང་ཏ་དང་དམག་སྒར་་
སྨར་ཁམས་ས་སྲུང་དུ་བསྐོ་གཞག་སོང་དོན་ལྟར་ས་གནས་སུ་འཕྲལ་སྐྱོད་ཀྱིས་་་
མཐའ་མཚམས་ས་གནས་གལ་ཆེར་བརྟེན་ས་སྲུང་ཞུ་སྒོ་གང་ཅི་ཐལ་ལུས་མེད་པ་
དགོས་རྒྱུ།”ཞེས་འཁོད་འདུག སྐབས་དེར་རྒྱལ་ནང་དུ་བཅིངས་འགྲོལ་དམག་
འཁྲུག་གི་རྒྱལ་ཁ་ལེན་བཞིན་པ་ཡིན་གཤིས། བོད་ཁུལ་ཆབ་མདོའི་ས་མཚམས་
ཁག་ཏུའང་རྒྱལ་ནང་བཅིངས་འགྲོལ་དམག་འཁྲུག་སྐོར་གྱི་སྦིར་གཏམ་ཇེ་ཆེར་་
བརྟེན་ཉ་མདའ་བྱ་རིག་པས་མདོ་སྤྱི་ས་སྲུང་བརྗེ་ལེན་ཡོང་བའི་རེ་སྐྱབས་ཞུས་་
པ་རེད། གང་ལགས་ཤེ་ན་དེ་གོང་མདོ་སྤྱིར་ངོ་མས་ང་ལ་ཉ་མདའ་བྱ་རིག་པས་
ས་སྲུང་བརྗེ་ལེན་ཡོང་བ་ཞུས་སོང་གསུངས་མྱོང་། ད་རེས་ང་རང་སྨར་ཁམས་
ས་སྲུང་དུ་འགྲོ་དགོས་པ་ཡང་རྒྱུ་མཚན་དེར་ཐུག་པ་གསལ་པོ་རེད། འོན་ཀྱང་
དེ་དུས་ང་རང་གི་བསམ་པར་བསྟན་པ་ཆབ་སྲིད་ཀྱི་ཞུ་སྒོ་གལ་ཆེར་བརྟེན་ས་་་་
མཚམས་སྲུང་བྱའི་ཞུ་སྒོ་སོགས་གང་ལ་ཐུག་ཀྱང་ལྷག་བློ་ཆེར་བསྐྱེད་ངེས་པར་ཞུ
དགོས་སྙམ་པ་ལྟར་མདོ་སྤྱིའི་བཀའ་དགོངས་དང་ལེན་གྱིས་འཕྲལ་མར་སྨར་
.....
ཁམས་སུ་ཐོན་སྐྱོད་ཐོག་ས་སྲུང་ཞུ་སྒོ་རྣམ་དག་ཞུས་ཆོག་པ་ཞེས་སྙན་ཞུ་བཏང་
བ་མ་ཟད། འཕྲལ་མ་ཉིད་དུ་སྨར་ཁམས་ལ་དངོས་སུ་ཐོན་པ་ཡིན། ང་རང་་་
ས་
སྨར་ཁམས་སུ་འབྱོར་བའི་དུས་ནི་སྤྱི་ལོ་ 1946 ལོའི་དབྱར་དུས་ཡིན་ཞིང་།
ཁུལ་དེ་ནི་རྟ་པའི་ཉིན་ལམ་གཉིས་གསུམ་ནས་འབའ་ཐང་དང་ཡུན་ནན་སོགས་
གཞན་ས་ཐུག་རྒྱུ་མ་ཟད། སྐབས་དེར་ས་མཚམས་ཁག་ཏུ་རྒྱལ་ནང་བཅིངས་་་
•74.

འགྲོལ་དམག་འཐབ་ཤུགས་ཇེ་ཆེར་འགྲོ་བའི་གནས་ཚུལ་གང་སར་ཁྱབ་པ་དང་།
ཕྱོགས་གཅིག་ནས་“གུང་ཁྲན་ཏང་གིས་མི་དྲག་དམའ་སར་འབེབ་པ་དང་།”
“ ཆོས་ལུགས་གཏོར་བཤིག་བྱེད་པ།” “རྒན་འཁོགས་གསོད་པ་”བཅས་ཀྱི་་་་་་
དཀྲོག་གཏམ་སྣ་ཚོགས་སྤེལ་བཞིན་དུ་འདུག ང་རང་སྨར་ཁམས་སུ་སླེབས་་་་་
ནས་དུས་ཡུན་རིང་པོ་མ་སོང་བར་མདོ་སྤྱི་གཡུ་ཐོག་འཕོས་ཚབ་ལྷ་ཀླུ་གསར་དུ་
ཕེབས་ཟིན་སོང་།
མཐའ་སྲུང་གནས་བབས་ཛ་དྲག་ཇེ་ཆེར་གྱུར་པ།
སྤྱི་ལོ་ 1950 ལོའི་ཟླ་ 4 པའི་ནང་དཀར་མཛེས་ཁུལ་དུ་བཅིངས་འགྲོལ་་་་་
དམག་དངོས་སུ་འབྱོར་སྐབས་བྱ་རྒོད་སྟོབས་ལྡན་དེ་སྔ་སྡེ་དགེ་ཚང་གི་བློན་པོ་་
ཡིན་ཞིང་ང་དང་འབྲེལ་འདྲིས་ཡོད་སྟབས་ཁོང་གིས་ང་ལ་ཡི་གེ་ཞིག་བཏང་བའི་
ནང་གུང་ཁྲན་ཏང་དཀར་མཛེས་སུ་འབྱོར་ཟིན་སོང་། གུང་ཁྲན་ཏང་གི་རྩ་་་་་
བའི་དམིགས་ཡུལ་ནི་རྒྱལ་ཡོངས་ལ་བཅིངས་འགྲོལ་གཏོང་རྒྱུ་དེ་རེད། དེ་སྔོན་
དམར་དམག་རྒྱང་སྐྱོད་བྱེད་དུས་ཀྲུའུ་ཙུང་སི་ལིང་དཀར་མཛེས་ཁུལ་ལ་ཕེབས་
དུས་ང་ལ་བཀའ་དྲིན་ཆེན་པོ་གནང་བྱུང་། ད་ཆ་ང་ནི་པེ་ཅིན་དུ་སྐྱོད་དེ་ཀྲུའུ་
ཙུང་སི་ལིང་ངོ་མཇལ་ཡོང་རྒྱུའི་རེ་འདུན་ཡོད་ཅེས་བཀོད་འདུག ཁོང་གིས་ང་
ལ་ཡི་གེ་དེ་འདྲ་གཏོང་དོན་ནི། གུང་ཁྲན་ཏང་གི་དམིགས་ཡུལ་ངན་པ་མིན་ལ།
ང་ཚོའི་གྲས་ལའང་སྡུག་པོ་བྱེད་ཀྱི་མ་རེད་ཟེར་བའི་དོན་དུ་ཡིན་པ་གསལ་པོ་་་་
རེད། དེ་ནས་དུས་ཚོད་རིང་པོ་མ་སོང་བར་བཅིངས་འགྲོལ་དམག་མི་འབའ་་་
ཁུལ་དུ་འབྱོར་བ་དང་། འབའ་པ་ཕུན་ཚོགས་དབང་རྒྱལ་(ཕུན་དབང་པུའུ་་་་
ཀྲང་)ལགས་ནས་ངའི་དགའ་ཉེ་འབའི་སྨན་པ་བྱང་ཆུབ་བརྒྱུད་ལྷོ་ནུབ་དམག་་
སྲིད་ཨུ་ཡོན་ལྷན་ཁང་གི་ཡོངས་བསྒྲགས་རྩ་ཚིག་གཅིག་དང་། སྒྲིག་ཆེན་གསུམ་
• 75.

དང་དོ་སྣང་བརྒྱད་ཀྱི་ནང་དོན་དྲིལ་བསྒྲགས་ཡི་གེ་བསྐུར་བྱུང་། དེ་དང་དུས་
མཚུངས་སུ་ངས་དར་མདོ་དང་། ཡ་ཨན་ས་ཁུལ་དུ་མཁོ་སྒྲུབ་ཏུ་བཏང་བའི་་་་
ཚོང་པ་དགེ་སྐྱབས་ཀྱང་ཕྱིར་འཁོར་བྱུང་ནས་ཁོ་པས་ཡ་ཨན་ས་ཁུལ་དང་དར་་
མདོའི་ལམ་བར་དུ་བཅིངས་འགྲོལ་དམག་དང་། གོ་མིན་ཏང་གི་དམག་ལྷག་་་
འཐབ་འཁྲུག་བྱེད་པ་དང་ཐུག་ནས་ང་ཚོའི་ཁ་དྲེལ་གཅིག་ཀྱང་མདེལ་ཡར་ཕོག་
ནས་ཤི་གོད་སོང་བ་མ་ཟད། བཅིངས་འགྲོལ་དམག་མི་དངོས་སུ་འཕྲད་པར་་་
བོད་མི་ཡིན་ལུགས་བཤད་སྐབས་ཧ་ཅང་དགའ་མདོག་བྱེད་པ་དང་། ང་ཚོས་་
གོ་མིན་ཏང་གཏོར་བ་ལས་ཁྱེད་ཚོར་གནོད་པ་བྱེད་ཀྱི་མ་རེད་ཅེས་སྲུང་སྐྱོབ་་་་་
དང་འབྲེལ་བོད་ལ་བདེ་བར་སློག་བྱུང་ཞེས་བཤད་ཀྱི་འདུག སྐབས་དེར་་་་་
ངས་གོང་གསལ་ཡི་གེ་འབྱོར་ཚུལ་དང་། ལྷོ་ནུབ་དམག་སྲིད་ཨུ་ཡོན་ལྷན་ཁང་
གི་རྩ་ཚིག་ངོ་མ་དང་། མཁོ་སྒྲུབ་ཚོང་པ་དགེ་སྐྱབས་ཀྱི་བརྗོད་བབ་བཅས་མདོ་
སྤྱི་ལྷ་ཀླུར་དུས་ཐོག་སྙན་ཞུ་བཏང་བར་འབྱོར་ལན་བཀའ་རྒྱ་ཙམ་ལས།
དམིགས་བསལ་དོན་ལན་གང་ཡང་བཏང་མ་བྱུང་། དེ་རྗེས་ཚ་ཁ་ལྷོ་ཟེའུ་འབྲུ་
དགོན་གོང་དཀར་བླ་བྲང་གི་མཛོད་པ་བུ་རྡོ་ཆེད་མངགས་ངའི་སར་ཡོང་ནས་ཁོ་
པར་(བཀའ་ཤག་དང་མདོ་སྤྱི་སུ་ཡིན་དྲན་མིན)བཀའ་རྒྱ་ཞིག་འབྱོར་བ་ང་ལ་་
མིག་སྟོན་བྱུང་བའི་ནང་དོན་དུ་“རྩེ་ཕྱག་ཐུབ་བསྟན་རྒྱལ་པོ་དང་། རྩིས་དཔོན་
ཞྭ་སྒབ་པ་པེ་ཅིན་དུ་ཞི་མོལ་བྱེད་པར་བཏང་བས་གནས་སྐབས་མདོ་སྨད་ཁུལ་་
ས་མཚམས་སུ་སྔ་རྒོལ་ཐལ་ཆར་གྱུར་གཞི་མ་ཐོན་པ་དགོས་རྒྱུ”འཁོད་འདུག
འོན་ཀྱང་ང་ལ་དེ་སྐོར་བཀའ་རྒྱ་རྩ་བ་ནས་མ་འབྱོར་བ་མ་ཟད། ས་མཚམས་སུ་
སྦིར་གཏམ་ཇེ་ཆེར་གྱུར་གཤིས། ངས་མདོ་སྤྱི་ལྷ་ཀླུར་སྙན་ཞུ་ཞིག་བཏང་བའི་་
ནང་དེང་སྐབས་ས་མཚམས་ཁུལ་སྦིར་གཏམ་ཇེ་མང་དུ་འགྲོ་བ་དང་། གོ་ཐོས་
སུ་རྩེ་ཕྱག་ཐུབ་བསྟན་རྒྱལ་པོ་དང་། རྩིས་དཔོན་ཞྭ་སྒབ་པ་གཉིས་པེ་ཅིན་དུ་ཞི་
• 76.

མོལ་དུ་གཏོང་གནང་མཛད་སྐད་བདེན་ཚེ་ཞི་མོལ་དང་དྲག་རྒོལ་དུས་གཅིག་་་་
ཡོང་ཐབས་མེད་པར་བརྟེན་གལ་ཏེ་ས་མཚམས་སུ་ཞི་བའི་མཐུན་སྣེ་གཏུགས་་་་
དགོངས་ཡོད་ཚེ་མི་འགྲོར་རང་ཉིད་འགྲོ་དགོས་ཕེབས་རུང་བསྐྱོད་ཆོག་པ་དང་།
ཅི་སྟེ་ཞི་བའི་མཐུན་སྣེ་གཏུགས་རྒྱུའི་དགོངས་བཞེས་མེད་ན་ས་མཚམས་རྒྱ་ཆེར་
ད་ཡོད་ས་སྲུང་ནས་རྒོལ་ནུས་མེད་ངེས་ལ་དམག་སྣོན་གཏོང་གནང་མཛད་འོས་
ཇི་འགབ་བཀའ་ལན་ཡོང་བ་ཞེས་བཀོད་པ་ཡིན། སྐབས་དེར་ང་རང་གི་བསམ་
གཞི་ནི། 1945 ལོ་རང་ཉིད་རྒྱལ་ནང་རི་འགོག་དམག་འཐབ་རྒྱལ་ཁ་ཐོབ་པར་
གཡུལ་རྒྱལ་བཀྲ་ཤིས་བདེ་ལེགས་ཞུ་མི་ཞེས་པའི་ཚོགས་པ་ཞིག་དེ་སྔའི་བོད་ས་་
གནས་སྲིད་གཞུང་གིས་རྒྱ་གར་བརྒྱུད་ཆུ་ཐོག་ནས་མེས་རྒྱལ་ནང་སར་བཏང་་་་
བའི་ཚོགས་པར་ཡིག་སྐྱེལ་དུ་ལྷ་ས་བཀའ་ཤག་ནས་མདོ་ལས་གཅིག་དར་རྩེ་མདོ་
བརྒྱུད་གཏོང་དགོས་བཀའ་དགོངས་ལྟར་མདོ་སྤྱི་གཡུ་ཐོག་པས་ང་རང་བཏང་་
བར་བརྟེན་སྐབས་དེར་རྒྱལ་ནང་དུ་གོ་མིན་ཏང་གྲོང་གསེབ་ཁུལ་ཕམ་ཉེས་བྱུང་
ཁར་གྲོང་ཁྱེར་ནང་ཡང་ཕྱོགས་གང་ཐད་ནས་ཉམས་ཉེས་སུ་འགྲོ་བའི་གནས་་་་
ཚུལ་མཐོང་གསལ་ཁར། བོད་ས་གནས་སྲིད་གཞུང་གི་སྟོབས་ཤུགས་རྒྱུད་ཡོད་
ཡིན་པ་མ་ཟད། དྲག་པོའི་དམག་འཐབ་བྱས་ཏེ་གུང་ཁྲན་ཏང་ལ་རྒོལ་བའི་་་་་
སྤོབས་པ་བྲལ་བ་ཤེས་གསལ་རེད། ལྷག་པར་དམག་དོན་ཐད་ནུས་སྟོབས་ཧ་་་
ཅང་ཞན་པ་དཔེར་ན། ཏ་དང་དམག་སྒར་ལ་ཆ་བཞག་ན་མདའ་དཔོན་གཅིག་
དང་། རུ་དཔོན་གཉིས། བརྒྱ་དཔོན་བཞི། ལྡིང་དཔོན་བཅུ། དམག་དཀྱུས་་
བཅས་དམག་མི་ལྔ་བརྒྱ་ཡོད་པ་དེ་ཡང་ལོ་ན་མཐོ་ཞིང་། དམག་རྩལ་ཞན་པ།
དྲག་ཆས་ནི་མི་རེར་ལག་མདའ་དབྱིན་ཇི་ཁ་རྡུམ་རེ་དང་། སྤྱི་ཐོག་སྦག་སྦག་
ཁ་ཤས་ལས་མེད་ཅིང་། འགོ་དམག་མང་ཆེ་བར་བཟའ་ཟླ་བུ་ཕྲུག་མཉམ་ཁྲིད་
བཅས་དམག་སྒར་ཚང་མའི་གཞི་རྩའི་གནས་ཚུལ་ནི་དེ་འདྲ་ཞེ་ཅིག་ཡིན་པ་་་་་་
• 77.

བཅས་ལ་བརྟེན་ས་མཚམས་སུ་དམག་འཐབ་བྱས་ཚེ་ང་རང་གི་སྲོག་དང་།
དམག་མི་བཟའ་ཟླ་བུ་ཕྲུག་བཅས་པར་འཆི་རྨས་ཐོག ཁུལ་དེའི་དགོན་སྡེ་བླ་་་
གྲྭར་ཉམས་ཉེན་དང་། མི་སེར་ལའང་འཆི་གོད་ཚབས་ཆེའི་ངང་འཕམ་རྒྱུ་ལས་
གཞན་གང་ཡང་ཡོང་རྒྱུ་མེད་ཅིང་། དེ་བས་ཞི་བའི་མཐུན་སྣེ་ཞིག་གཏུགས་ན་
གཞུང་སྒེར་ཚང་མར་དགེ་མཚན་ཆེ་ངེས་སྙམ་པར་བརྟེན་སྙན་ཞུ་དེ་ལྟར་བཏང་
བ་ཡིན། འོན་ཀྱང་སྙན་ཞུ་དེར་ལན་གསལ་མ་བྱུང་མུར་མདོ་སྤྱི་གསར་པ་ང་་་་
ཕོད་ངག་དབང་འཇིགས་མེད་ཆབ་མདོར་ཕེབས་སྐབས་ངས་ལམ་སེང་སྔར་སྲོལ་
ལྟར་མདོ་སྤྱི་ངོ་མར་མཇལ་ཕྱག་ཏུ་བཅར་འཐུས་སྙན་ཞུ་བཏང་བ་དང་ཆབས་་་
ཅིག་བཀའ་དྲུང་མཚོ་སྒོ་པར་མདོ་སྤྱི་ང་ཕོད་མཇལ་ཕྱག་ཏུ་བཅར་འཐུས་སྙན་ཞུ་
ཟུར་འབུལ་ལྟར་དོན་སྨིན་ཡོང་བའི་སྙན་འཇགས་གནང་འོས་ཡོད་པའི་ཟུར་་་་་
ཡིག་གཅིག་ཀྱང་བཏང་བར་བཀའ་ལན་མ་འབྱོར་རིང་དངོས་སུ་མཇལ་ཐུབ་་་་་
པའི་གོ་སྐབས་ཡོལ་སོང་།
ང་དང་བཅིངས་འགྲོལ་དམག་དངོས་སུ་མཇལ་བ་
སྤྱི་ལོ་ 1950 ལོའི་ཟླ་ 10 པའི་ནང་བཅིངས་འགྲོལ་དམག་འབྲི་ཆུ་བརྒལ་ཏེ་
ཏ་དང་དམག་སྒར་ས་སྲུང་དུ་སྡོད་ཁུལ་སྨར་ཁམས་ཁངས་སྤྱི་སྲུང་སྒང་དང་།
གྲུ་པ་རོང་ཕྱོགས་ཁག་གཉིས་བརྒྱུད་ཡོང་དུས་སྤྱི་སྲུང་སྒང་གི་ས་སྲུང་བརྒྱ་དཔོན་
ཀུན་དགའ་བཙན་རྗེས་དམག་སྒར་ལྟེ་གནས་སྒར་ཐོག་ཏུ་བང་མི་ཆེད་གཏོང་་་་
གིས་ང་ལ་གནས་ཚུལ་བཏང་བའི་ནང་གྲུ་པ་རོང་ས་མཚམས་སུ་བཅིངས་འགྲོལ་
དམག་མི་སླེབས་ནས་རང་ས་སྲུང་མ་ཐུབ་པའི་གནས་ཚུལ་ལྷག་འདུག་ཞེས་་་་་་་
བཀོད་པ་འབྱོར་བྱུང་། དེ་དུས་ངས་དམག་སྒར་གྱི་རུ་དཔོན་མགོན་པོ་སོགས་་
འགོ་བྱེད་རྣམས་ཚོགས་སྐོང་གྲོས་མོལ་གྱིས་གྲུ་པ་རོང་ས་སྲུང་མ་ཐུབ་པའི་གནས་
• 78.

ཚུལ་ཆགས་ན་སྤྱི་སྲུང་སྒང་དུ་དེ་ལྟར་མ་བྱུང་གོང་སྤྱི་སྲུང་སྒང་གི་ས་སྲུང་འགོ་་་
དམག་རྣམས་ལམ་སེང་སྒར་ཐོག་ལྟེ་གནས་སུ་ཕྱིར་འཐེན་བྱ་དགོས་ཞེས་གནས་
ལན་ཆེད་སྐྱེལ་རྟ་དམག་གཅིག་བཏང་བ་ཡིན། ཉིན་དེའི་དགོང་དྲོ་ཉི་མ་མ་་་་་
རྒས་ཙམ་ལ་དམག་སྒར་གྱི་དྲུང་ཡིག་ཞལ་ངོ་རྡོ་རྗེ་ཧ་ལས་པའི་སྒོ་ནས་ངའི་སར་
ཡོང་ནས་“ད་ཆ་སྤྱི་སྲུང་སྒང་གི་དམག་མི་ཡང་ཚུར་ལོག་ཡོང་གི་འདུག་པས་ས་་
མཚམས་དེ་ཡང་ཤོར་བ་ཐག་ཆོད། ང་ཚོ་འདི་མུར་བཞུགས་བློས་བཟོད་ཨེ་་་་་་
ཡོང་”ཟེར་བར་ངས་“དེ་ཉིན་ཡི་གེ་བཏང་བའི་ལན་མ་འབྱོར་བར་སྒྲུག་དགོས།
ལམ་སེང་ཛ་དྲག་དེ་འདྲ་བྱེད་དགོས་དོན་མེད”ལབ་པར། ཁོ་པས་ལགས་སོ་་་་
ཞེས་ཕྱིན་སོང་། དེའི་སང་ཞོགས་ཞལ་ངོ་རྡོ་རྗེ་རྩ་བ་ནས་མཐོང་ཡས་མི་འདུག་
བྲོས་པ་འདྲ་བྱུང་ཞེས་ང་ལ་སྙན་སེང་འབྱོར་བྱུང་། ངས་རུ་དཔོན་མགོན་པོ་་་་
བསྐོང་སྟེ་ཞལ་ངོ་རྡོ་རྗེའི་སྐོར་སྐད་ཆ་དྲིས་པར་རུ་དཔོན་གྱིས་ཁོ་མེད་ཐག་ཆོད་
རེད་ང་ཡང་སྙན་སེང་དུ་ཡོང་གྲབས་ཡོད་ཟེར་སྐབས། སྨར་ཁམས་རྫོང་སྡོད་རྨ་
བྱ་པ་ངའི་སར་ཕེབས་བྱུང་བ་ཁོང་དང་ང་གཉིས་གཉེན་ཉེར་བརྟེན་ཁོང་གིས་ང་
ལ་“གཅེན་པོ། ད་ཆ་ང་ཚོ་བྲོས་ཐབས་བྱས་ན་མི་ལེགས་སམ”ཟེར་བྱུང་བར་་་་
ངས་“གཅུང་པོ། བྲོས་ན་རྩ་བ་ནས་འགྲིག་གི་མ་རེད”ལབ་པར། ཁོང་ནས་་་་
ལགས་སོ་ཞེས་སྐད་ཆའི་མཇུག་མ་བརྐྱང་གོང་ལམ་སེང་ཕྱིན་སོང་བ་ནི་ཁོང་གི་་
བསམ་བློར་ངས་དམག་འཐབ་བྱེད་དགོས་ཟེར་རྒྱུ་རེད་བསམ་པ་འདྲ། དེའི་སང་
ཞོགས་ངའི་གཡོག་པོ་དགེ་ཤག་ཡོང་ནས་སྨར་ཁམས་རྫོང་རྨ་བྱ་པ་བྲོས་ཕེབས་་་
འདུག་ཟེར་བྱུང་། ངས་ལམ་སེང་རུ་དཔོན་མགོན་པོ་བསྐོང་སྟེ་སྨར་ཁམས་རྫོང་
སྡོད་ཀྱང་བྲོས་ཕེབས་ཟིན་འདུག་ལབ་སྐབས་རུ་དཔོན་ནས་ཨ་ ཙི་ཨ་ཙི་ཟེར་བ་་
མ་གཏོགས་གཞན་བཤད་ཡས་མི་འདུག སྐབས་དེར་གོང་དཀར་བླ་བྲང་གི་་་་་
མཛོད་པ་ཨ་མཆོག་ལགས་ནས་རྟ་ཤད་ཆེད་བཏང་གིས་ང་ལ་ཡི་གེ་ཅིག་བཏང་་
• 79.

བའི་ནང་། ཏོག་ཁ་དམག་སྒར་ཡང་རྡུང་ཚར་འདུག་ཅེས་འཁོད་འདུག དེར་
ཡིག་ལན་སློག་ལོང་མེད་པར་སྨར་ཁམས་ཕུ་ལག་ས་ཁུལ་གྱི་འགོ་པ་རྟ་དཔོན་་་་་
བྱང་ཆུབ་ངའི་སར་ཡོང་ནས་ད་ཆ་རྒྱ་དམག་ག་ས་གར་སླེབས་ཡོད་ཚོད་ལ་འདི་
མུར་བཞུགས་བློས་མི་བཟོད་པས་ལམ་སེང་ཕེབས་རོགས་ཞེས་ནན་གྱིས་ཤོད་ཀྱི་
འདུག དེ་ལན་ངས་“ད་ལྟ་འགྲོ་དགོས་དོན་མེད། ས་སྲུང་ཁག་ལ་དམག་མི་་་
བཀྲམ་ཡོད་པ་ཚོས་གནས་ཚུལ་གང་ཡང་མ་འབྱོར་བས་དེ་ཚོའི་གནས་ཚུལ་ཉན་
དགོས”ཞེས་པའི་སྐད་ཆ་ཤོད་བཞིན་སྐབས་སྤྱི་སྲུང་སྒང་ས་སྲུང་བརྒྱ་དཔོན་ཀུན་
དགའ་བཙན་རྗེ་དང་། ཡིག་སྐྱེལ་དམག་མི། ས་སྲུང་དམག་མི་བཟའ་ཟླ་བུ་་
ཕྲུག་དང་བཅས་རིམ་པ་བཞིན་སླེབས་བྱུ